《金缕曲 月痕楼席上听徐月荷琵琶》
清代·姚燮

梦底闻弦语。听声声、骚骚屑屑，凄悽楚楚。不凄谢娘团扇曲，不凄苏娘眉妩。

也不凄、秋娘金缕。玉碾为尘珠撤串，脱鹴裘、未抵缠头赌。

明月上，鹤乱舞。

年时欢会同千古。几相逢、佳人二八，良宵三五。客似乱萍离复合，侬似堕莲心苦。

便卿也、似风飘絮。霎地悬灯倾热酒，怕明朝、劳燕难为主。

谁借打，正平鼓。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。